תמונה 
חורשות הכבשים הירוקים גלשו במורדות; והים למטה שכשך והכחיל מן השמש.; בשמיים פרחו עננים כמו שושני נהר; ואנחנו היינו עוד ילדות.; והייתה בנו אחת שהיו לה עיניים אהובות; וקינאנו בה כולנו עד ששכחנו,; והייתה בנו אחת בהירה וזקופת קומה; שהיו שואלים אותה בכיתה וידעה להשיב תשובות.; והייתי יוצאת בשמש אל השדה הקרוב; ואוהבת את העננים והוגה בהם סיפורים; והייתה לי שהות רבה להרהר בצער; מראשית הסתיו עד סוף הקיץ הצהוב.; 